stanford-oval/wikipedia huggingface dataset:
Gimme! Gimme! Gimme! (A Man After Midnight)
Aiheesta muualla

Video kappaleen nauhoituksista
| n k Abba |
| --- | --- |
 Agnetha Fältskog  Benny Andersson  Anni-Frid Lyngstad  Björn Ulvaeus 
Studioalbumit:  Ring Ring  Waterloo  Abba  Arrival  The Album  Voulez-Vous  Super Trouper  Gracias Por La Música  The Visitors  Abba Live  Live at Wembley Arena  Voyage 
Kokoelmat:  Greatest Hits  Greatest Hits Vol. 2.  The Singles – The First Ten Years  Abba Gold – Greatest Hits  Oro – Grandes Exitos  More Gold: More Abba Hits  Thank You for the Music  The Defintive Collection  The Abba Story  The Complete Studio Recordings  18 Hits  Number Ones  The Albums 
Singlet:  ”People Need Love”  ”He Is Your Brother”  ”Ring Ring”  ”Another Town, Another Train”  ”Love Isn’t Easy (But It Sure Is Hard Enough)”  ”Rock’n Roll Band”  ”Nina, Pretty Ballerina”  ”Waterloo”  ”Hasta mañana”  ”Honey, Honey”  ”So Long”  ”I’ve Been Waiting for You”  ”I Do, I Do, I Do, I Do, I Do”  ”Bang-A-Boomerang”  ”SOS”  ”Mamma Mia”  ”Rock Me”  ”Fernando”  ”Dancing Queen”  ”Money, Money, Money”  ”That’s Me”  ”Knowing Me, Knowing You”  ”King Kong Song”  ”The Name of the Game”  ”Take a Chance on Me”  ”Eagle”  ”Summer Night City”  ”Chiquitita”  ”Does Your Mother Know”  ”Voulez-Vous”  ”Angeleyes”  ”Gimme! Gimme! Gimme! (A Man After Midnight)”  ”As Good as New”  ”I Have a Dream”  ”The Winner Takes It All”  ”On and On and On”  ”Super Trouper”  ”Happy New Year”  ”Andante, Andante”  ”Lay All Your Love on Me”  ”One of Us”  ”When All Is Said and Done”  ”Head over Heels”  ”The Visitors (Crackin’ Up)  ”The Day Before You Came”  ”Under Attack”  ”Thank You for the Music”  ”I Still Have Faith in You”  ”Don’t Shut Me Down”  ”Just a Notion”  ”Little Things” 
Muuta:  diskografia
Robert Denning

Robert Denning
Robert Denning (13. marraskuuta 1927 – 26. elokuuta 2005) oli yhdysvaltalainen sisustussuunnittelija. Hänen vuonna 1960 perustamansa Vincent & Fourcade -suunnittelutoimiston töille luonteenomaisia piirteitä olivat värikkyys ja tuhlaileva ylellisyys.
| Auktoriteettitunnisteet  |
| --- | --- |
Kansainväliset:  VIAF 
Taiteenala:  ULAN
Ilkka Vaarasuo

| Ilkka Vaarasuo> Henkilötiedot |
| --- | --- |
Syntynyt: 25. tammikuuta 1983 (ikä 42) Iisalmi, Suomi
Kansalaisuus:   Suomi
Jääkiekkoilija
Lempinimi:  Vaara
Pelipaikka:  puolustaja
Maila:  vasen
Pituus:  188 cm
Paino:  90 kg
Pelaajaura
Pääsarjaura:  2002–2012
Seurat:  JYP (SML) Jukurit (Mestis) Leksands IF (Allsv.) HIFK (SML) IPK (Mestis)
Ilkka Vaarasuo (s. 25. tammikuuta 1983 Iisalmi) on suomalainen entinen jääkiekkopuolustaja. Hän pelasi urallaan SM-liigassa yhteensä 205 runkosarja- ja 12 playoff-ottelua tehopistein 2+7=9 ja keräten 110 jäähyminuuttia. Vaarasuo voitti Suomenmestaruuden JYPissä vuonna 2009. Suurimman osan urastaan hän pelasi kuitenkin Mestistä Mikkelin Jukureissa, jonka kapteenistoon Vaarasuo kuului seitsemällä kaudella ja hän voitti joukkueessa kolme Mestiksen mestaruutta. Vaarasuo pelasi urallaan myös yhden kauden Ruotsissa. Hänet tunnettiin pelityyliltään peruspuolustajana, joka ei tee kovin paljon tehopisteitä, mutta esiintyy varmoin ottein omassa puolustuspäässä.
Ilmola (Jaaman piiri)

| Ilmola Ильмово, Ilmovo |
| --- | --- |
 Ilmolan kylässä vuonna 1911. Samuli Paulaharjun valokuva.
 Ilmola
 Koordinaatit: 59°42′21″N, 28°46′4″E 
Valtio:  Venäjä
Alue:  Leningradin alue
Piiri:  Jaaman piiri
Kunta:  Niisnova
Hallinto:  
 – Asutustyyppi:  kylä
Väkiluku (2010):  13
Infobox OKVirheellinen NIMI-arvo: 
Ilmola (ven. И́льмово, Ilmovo) on kylä Leningradin alueen Jaaman piirin Niisnovan kunnassa Venäjällä. Se sijaitsee Siestajoen rannalla kolme kilometriä Niisnovasta pohjoiseen. Kylässä on 13 asukasta (vuonna 2010).
Kylä mainitaan ruotsalaisten 1600-luvun alussa laatimassa maakirjassa. Peter von Köppenin mukaan vuonna 1848 siellä asui 171 inkerikkoa, jotka kuuluivat Kaprion ortodoksiseen seurakuntaan.
Paikalliset talonpojat olivat 1860-luvulle saakka tilanomistajan maaorjia. Vuonna 1862 kylässä oli 28 taloa ja 155 asukasta. Myöhemmin Ilmola muodosti Someron volostiin kuuluneen kyläkunnan. Vuonna 1899 siellä oli 167 asukasta, jotka yhtä venäläistä lukuun ottamatta olivat kaikki ”suomalaisia”. Uskonnoltaan he olivat kaikki ortodokseja. Kylä koostui kahdesta osasta, Suuresta ja Pienestä Ilmolasta, jotka vuodesta 1899 lähtien kuuluivat Koppanan seurakuntaan.
Neuvostoaikana Ilmola kuului aluksi Koppanan, myöhemmin Raikkovan ja Paavelan ja vuodesta 1958 lähtien Niisnovan kyläneuvostoon. Pieni-Ilmola liitettiin vuonna 1940 Koppanan ja Kylmäojan kyliin. Kylät muodostivat 1930-luvulta lähtien Rassvet-kolhoosin, joka vuonna 1950 liitettiin Novaja žizn -sovhoosiin. Ilmolan kahdeksanvuotinen koulu siirrettiin 1960-luvun alussa Niisnovaan.
Ilona Hakoniemi

Ilona Hakoniemi (s. 14. joulukuuta 2003) on suomalainen pesäpalloilija. Hän on edustanut vuodesta 2020 lähtien raumalaista Feraa.
Hakoniemi on Laitilan Jyskeen kasvatti. Hän on ulkopelipaikaltaan lukkari ja sisäpelirooliltaan yleisimmin vaihtaja. Hakoniemi on valittu Vuoden tyttölukkariksi kolmesti vuosina 2020–2022.
Hakoniemi käyttää poikkeuksellisesti kypärää myös lukkarina ulkovuoroissa.
Anzi Destruction

| Anzi Destruction |
| --- | --- |

Henkilötiedot
Syntynyt: 1982
Muusikko
Aktiivisena:  1997–
Tyylilajit:  hard rock  punk industrial rock glam rock  garage rock metal  alternative rock
Soittimet:  Laulu, kitara, huuliharppu
Yhtyeet:  Anzi Destruction  Stereo Junks! The Salvation Evil Boys Thunderbombs
Levy-yhtiöt:  Chemistry Industries Hype Records Star Trash
  [ Muokkaa Wikidatassa ] [ ohje ]  
Anzi Destruction (oik. Antero Tapani Koskikallio) on suomalainen rockmuusikko. Hän on toiminut laulusolistina yhtyeissä Stereo Junks! vuosina 2003–2010 ja The Salvation vuodesta 2010 lähtien. Vuonna 2001 Anzi Destruction julkaisi kaksi soolo-EP:tä Shoot I ja Shoot II. Hän soitti myös kitaraa Plastic Tears -yhtyeessä 1990-luvun lopulla. Hänen lavaesiintymisiinsä on sisältynyt muun muassa tulennielentää. Huhtikuussa 2011 ilmestyi Anzi Destructionin sooloalbumi High Clash Motherf***er.
Anzi Destruction oli vuosina 2010–2012 naimisissa kirjailija Katariina Sourin kanssa.
Soololevyt

Shoot I - EP (2001)
Shoot II - EP (2001)
High Clash Motherf***er (2011)
High On You EP (2024)
Aiheesta muualla

Anzi Destructionin haastattelu music-news sivustolla
Anzi Destructionin viralliset kotisivut (Arkistoitu – Internet Archive)
Anzi Destructionin viralliset Myspace-sivut
| Auktoriteettitunnisteet  |
| --- | --- |
Taiteenala:  MusicBrainz 
Muut:  Europeana
Place Charles de Gaulle

Place Charles-de-Gaulle ja sen keskellä Riemukaari
Place Charles de Gaulle, entinen Place de l’Étoile, on Pariisin länsiosassa, 8., 16. ja 17. arrondissementtien rajalla sijaitseva pyöreä aukio, josta lähtee 12 leveää puistokatua säteittäisesti eri suuntiin. Aukion keskellä sijaitsee Pariisin Riemukaari.
Aukio sai nykyisen nimensä Charles de Gaullen muistoksi 13. marraskuuta 1970, muutama päivä hänen kuolemansa jälkeen, mutta sen vanha nimi Place de l’Étoile, joka tarkoittaa tähtiaukiota, on edelleen epävirallisesti yleisessä käytössä. Aukion alla sijaitsevalla metroasemalla on sen molempiin nimiin perustuva yhdistelmänimi Charles-de-Gaulle-Étoile.
Aukio nykyisellään

Place Charles de Gaullella kohtaavat toisensa kolmen Pariisin arrondissementin rajat:
8. arrondissementti käsittää Avenue Wagramin ja Avenue Marceaun välisen sektorin;
16. arrondissementti käsittää Avenue Marceaun ja Avenue de la Grande-Arméen välisen sektorin, ja
17. arrondissementti käsittää Avenue de la Grande Arméen ja Avenue Wagramin välisen sektorin.
Aukiota kiertävät välittömästi Marsalkkojen hotellien ulkopuolella Rue de Presbourg ja Rue de Tilsitt -nimiset kadut, jotka yhdessä muodostavat täyden ympyrän. Ne saivat nimensä vuonna 1864 Napoleon I:n diplomaattisten menestysten, Presbourgin rauhansopimuksen ja Tilsitin sopimuksen mukaan.
Aukion kiveys muodostaa tähtimäisen kuvion:
tummemmilla katukivillä on päällystetty kolmionmuotoiset alueet, joiden kanta on aukion keskellä, Riemukaaren ympärillä, ja joiden kolmas kärki osoittaa kutakin Marsalkkojen hotellia kohti ;
punertavilla kivillä on päällystetty näiden väliin jäävät kolmionmuotoiset alueet, joiden leveä kanta on aukion laidalla ja kolmas kärki osoittaa kohti sen keskellä olevaa Riemukaarta.
Liikenteen kannalta Place Charles de Gaulle on suuri liikenneympyrä. Avenue des Champs-Élysées ja Avenue de Grande-Armée on kuitenkin yhdistetty myös suoraan toisiinsa aukion ali johtavan liikennetunnelin välityksellä. Vilkkaan liikenteen vuoksi Riemukaarelle on käytännössä mahdotonta päästä ylittämällä sitä kiertävä ajorata ja jalankulkijan olisi vaarallista sitä yrittääkään; sen sijaan sinne pääsee aukion poikki johtavan jalankulku­tunnelin kautta, jonka toinen pää on Avenue des Champs-Elysées'n, toinen Avenue de la Grande-Arméen jalkakäytävällä. Tunnelin nimi on Passage du Souvenir ("muistokäytävä"), ja sen kautta pääsee myös metroasemalle.
Charles-de-Gaulle-Étoilen metroasema on Pariisin metron linjan 6 pääteasema, ja sen kautta kulkevat myös linjat 1 ja 2 sekä RER-linja A.
Historiallisia tapauksia

Aukion laidalla yhdessä niin sanotuista Marsalkkojen hotelleista, osoitteessa 156 avenue des Champs-Élysees, on toisen maailmansodan saksalaismiehitystä vastaan 11. marraskuuta 1940 pidetyn mielenosoituksen muistolaatta, jossa on teksti: "11. marraskuuta 1940, tuntemattoman sotilaan haudan edessä ranskalaiset ylioppilaat, osoittaen mieltä suurin joukoin, ensimmäisenä tekivät vastarintaa miehittäjille."
Pariisin opiskelijamellakoiden 1968 aikana lähes miljoona henkilöä kokoontui 30. toukokuuta Champs-Élysées:lle osoittaakseen tukea hallitukselle ja marssien kohti Place de l’Étoilea. Kaikki gaullistien johtajat osallistuivat kulkueeseen.
Kun Ranskassa vuonna 1995 tapahtui joukko pommi-iskuja, 17. elokuuta myös Place Charles de Gaullen laidalla, Avenue de Friedlandin kulmassa, metallisessa roskalaatikossa lehtikioskin vieressä räjähti pommi, jonka seurauksena 17 henkilöä haavoittui.
Nimenmuutos

Charles de Gaulle kuoli 9. marraskuuta 1970 Colombey-les-Deux-Églises'ssä. Muutamaa päivää myöhemmin, 13. marraskuuta, Place de l’Étoilen nimi muutettiin virallisesti Place Charles de Gaulleksi.
Alun perin tarkoituksena oli muuttaa Avenue des Champs-Élysées'n nimi, mutta päädyttiin muuttamaan aukion nimi, jotta välityttäisiin lukemattomien asukkaiden ja liikkeiden osoitteiden muuttamiselta. Nimenmuutos aiheutti kuitenkin runsaasti kiistoja, jotka vain osittain liittyvät Ranskan presidentin virasta 27. huhtikuuta 1969, Ranskan senaatin ja aluehallinnon uudistuksista pidetyn kansanäänestyksen jälkeen eronneen Charles de Gaullen henkilöön.
Nimenmuutoksen aiheuttamat kiistat johtivat siihen, että Paul Antier'n aloitteesta perustettiin 31. joulukuuta 1970 järjestö nimeltä "Comité national de défense de la place de l'Étoile - Sanctuaire du Soldat Inconnu et du Prestige de Paris dans le monde" ("Kansallinen komitea de Place l’Étoilen, tuntemattoman sotilaan ja pariisin maailmanlaajuisen kunnia-aseman pyhäkön puolustamiseksi"). Järjestön pääasiallisena tarkoituksena oli palauttaa aukiolle sen alkuperäinen nimi Place l’Étoile.
Nimenmuutoksen jälkeen Pariisin kaupunginvaltuusto on hyväksynyt uudet säännöt: kuolleen henkilön mukaan ei voida nimetä katua tai aukiota Pariisissa ennen kuin kuolemasta on kulunut viisi vuotta (tästä kuitenkin poikettiin, kun paavi Johannes Paavali II:n mukaan vuonna 2006 nimettiin Place Jean-Paul II), ja pariisilaisten keskuudessa hyvin tunnetuiksi tulleita nimiä on vältettävä muuttamasta (kun kuitenkin Marcel Dassaultin mukaan nimettiin aukio, hänen nimensä vain lisättiin aukion entisen nimen loppuun, jolloin siitä tuli Rond-point des Champs-Élysées-Marcel-Dassault).
Pariisin seudun julkisesta liikenteestä vastaava RATP (Régie autonome des transports parisiens) puolestaan antoi entiselle Étoilen metroasemalle nimen Charles-de-Gaulle-Étoile. Tarkoituksena oli myös välttää nimiyhtäläisyydestä aiheutuvaa sekaannusta, jonka vuoksi kun RER-junalla Charles de Gaullen lentoasemalle menossa olevat turistit saattaisivatkin päätyä Place Charles de Gaullelle. Muistuma aukion vanhasta nimestä on säilynyt myös lähellä olevan pienen kadun nimessä Rue de l’Étoile.
Charles de Gaullen mukaan on nimetty myös Pariisin uusin silta, vuosia 1994–1996 valmistunut pont Charles de Gaulle, joka sai nimensä kaupunginhallituksen päätöksellä 29. marraskuuta 1990. Se on kuitenkin toisella puolella kaupunkia ja johtaa 12. arrondissementista 13. arrondissementtiin.
Nimenmuutos > Kenraalin mielipide

Teoksessaan Les Champs-Élysées Rolando Pozzo di Borgo mainitsee, että hän itse oli vuonna 1968 halunnut Napoleonin lähestyvän 200-vuotispäivän kunniaksi nimetä Place de l’Étoilen Napoleonin aukioksi (Place Napoléon). Tuolloin hän päätti kuitenkin kysyä asiasta kenraali de Gaullen mielipidettä. Tämä kuitenkin torjui ehdotuksen sanomalla asiaa enempää kommentoimatta, ettei aukion nimeä pitänyt muuttaa. Alain Poher oli myöhemmin lounaalla senaatissa ilmaissut syynkin: de Gaulle oli sotilas, ja hänelle Place de l’Étoile oli ennen kaikkea tuntemattoman sotilaan haudan paikka. Samoin kuin sotilaan nimeä ei tiedetä, ei aukiotakaan pitänyt nimetä kenenkään tietyn henkilön mukaan, vaan sen säilytettävä kaikkien Ranskan puolesta kuolleiden miesten muisto.
Aukio kirjallisuudessa

La Place de l’Étoile on Patrick Modianon vuonna 1968 ilmestyneen romaanin nimi. Kirja on siis kirjoitettu ennen kuin aukion nimi muutettiin.
Aiheesta muualla

Kuvia tai muita tiedostoja aiheesta Place Charles de Gaulle Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Place Charles-de-Gaulle
Tullipuomi Étoilella 1800-luvun alussa, Christophe Civetonin maalaus.
Sisäkuva Pariisin Hippodromista vuosilta 1852–1853; taustalla näkyy Riemukaari.
Place de l’Étoile (pyöreä aukio kartan alalaidassa) ja sen pohjoispuolella oleva alue Jacoubertin kartassa vuodelta 1860.
Place de l'Étoile tuli jo 1800-luvulla tärkeäksi julkisen liikenteen solmukohdaksi. Siellä sijaitsi Pariisista Saint-Germainiin johtaneen raitiovaunulinjan päätepysäkki vuosina 1911–1921.
Place Charles de Gaulle, Paris.
Place Charles de Gaulle ympäristöineen lentokoneesta pohjoispuolelta katsottuna; Riemukaarelta kuvassa näkyvän alueen vasempaan alakulmaan johtaa Avenue de Wagram, vasempaan yläkulmaan Avenue des Champs-Élysées, oikeaan yläkulmaan Avenue Kléber ja oikeaan alakulmaan Avenue de la Grande Armée.
Liikennettä Place Charles de Gaullella Riemukaaren huipulta katsottuna.
Muistolaatta talon 156 avenue des Champs-Élysées seinässä.
Nimikilpi aukion laidalla.
Käännös suomeksi
Fergie

| Fergie |
| --- | --- |
 Fergie Washington D.C.:ssä maaliskuussa 2014.
Henkilötiedot
Koko nimi:  Stacy Ann Ferguson
Syntynyt: 27. maaliskuuta 1975 (ikä 49) Hacienda Heights, Kalifornia, Yhdysvallat
Ammatti:  laulaja, näyttelijä, muotisuunnittelija
Muusikko
Taiteilijanimi:  Fergie
Aktiivisena:  1984–
Tyylilajit:  pop, R&B, hip hop
Yhtyeet:  The Black Eyed Peas, Wild Orchid, Kids.inc
Levy-yhtiöt:  A&M Records, will.i.am music group
Aiheesta muualla
fergie.blackeyedpeas.com
  [ Muokkaa Wikidatassa ] [ ohje ]  
Fergie Duhamel (syntyjään Stacy Ann Ferguson, s. 27. maaliskuuta 1975 Whittier, Kalifornia), taiteilijanimeltään Fergie, on yhdysvaltalainen laulaja, näyttelijä, muotisuunnittelija ja hip hop -yhtye The Black Eyed Peasin entinen laulaja. Hän on aiemmin esiintynyt myös Wild Orchid ja Kids.inc -yhtyeissä. Fergie esiintyy myös sooloartistina.
Elämä

Fergie syntyi Whittierissä, Kaliforniassa Patrick Fergusonin ja Terri Goren esikoiseksi. Hänen uransa alkoi jo lapsena, kun hän näytteli monta vuotta sarjassa Kids Incorporated. Fergien salonkikelpoinen olemus sarjassa on varsin erilainen kuin hänen nykyinen "ghetto-funk"-tyylinsä. Hän myös ääninäytteli Sallia kahdessa Tenavat-animaatiossa. Hänen siskonsa Dana on myös työskennellyt näyttelijänä.
Fergie on näytellyt mm. elokuvissa Planet Terror, Nine sekä Poseidon.
Vuodesta 2004 Fergie seurusteli näyttelijä Josh Duhamelin kanssa. Pari kihlautui joulukuussa 2007, he avioituivat tammikuussa 2009 ja erosivat vuonna 2017. Heillä on vuonna 2013 syntynyt poika.
Fergie on toiminut Calvin Kleinin mallina.
Wild Orchid

Fergie ja hänen kanssanäyttelijänsä Renee Sands Kids Incorporated'sta perustivat yhdessä Stefanie Ridelin kanssa 1991 R&B/Pop/Dance-yhtyeen Wild Orchid.  Ensimmäisen, yhtyeen mukaan nimetyn, albumin he julkaisivat vuonna 1997 ja sitä seurasivat Oxygen (1998), Fire (2001) ja Hypnotic (2003). Debyyttialbumia myytiin miljoona maailmanlaajuisesti, mutta sen jälkeen suosio oli laskusuhdanteinen.  Kolmannen albumin julkaisun kynnyksellä levy-yhtiö vetäytyi ja tämä aiheutti Fergielle vakavan henkisen kriisin, joka vaati terapiaa.  Pian albumin julkaisun jälkeen hän jätti yhtyeen eli neljännellä albumilla hän ei enää esiintynyt.
Wild Orchid > Huumeriippuvuus

Pettymys Wild Orchidiin ajoi Fergien käyttämään ekstaasia ja metamfetamiinia. Hänen painonsa putosi 41 kiloon. Lopulta huumeiden käyttö alkoi vaikuttaa hänen mielenterveyteensä. Syyskuussa 2006 hän kertoi Time-lehden haastattelussaan miten hän lopetti metamfetamiinin käytön ja sanoi sen olleen "vaikein poikaystävä, josta olen eronnut". Fergie uskoi taustansa lapsitähtenä vaikuttaneen paljon, koska hän oli jo nuorena oppinut peittämään tunteensa.
The Black Eyed Peas

Vuonna 2000 Kim Hill lähti Black Eyed Peasista ja Fergie tuli täyttämään taustalaulajan paikkaa. Viisi kappaletta Fergien kanssa levytettyään will.i.am, apl.de.ap ja Taboo pyysivät hänet mukaan yhtyeen naisvokalistiksi. Hänen mukaantulonsa myötä yhtyeen nimi muutettiin nykyiseen muotoonsa The Black Eyed Peas ja ensimmäinen neljän jäsenen voimin tehty levy Elephunk toi yhtyeen koko maailman tietoisuuteen.
Vuonna 2006 Fergie aloitti BEP:in ohella oman soolouransa. Hänen ensimmäinen albuminsa The Dutchess julkaistiin 19. syyskuuta 2006. Albumia oli edeltänyt single "London Bridge". Albumin nimi on tahallaan väärinkirjoitettu versio Sarah Fergusonin entisestä tittelistä "Yorkin herttuatar" (englanniksi the Duchess of York) – näitä naisia kun yhdistää sukunimen lisäksi sama lempinimi.
Filmografia > Elokuvat

Monster in the Closet (1986)
Outside Ozona (1998)
Be Cool (2005)
Poseidon (2006)
Planet Terror (2007)
Nine (2009)
Marmaduke (2010)
Diskografia > Sooloalbumit

The Dutchess (2006)
Double Dutchess (2017)
Diskografia > Singlet

London Bridge (2006)
Fergalicious (2006)
Glamorous (2007)
Big Girls Don't Cry (2007)
Clumsy (2007)
L.A.LOVE (la la) (2014)
"M.I.L.F." (2016)
Life Goes On (2016)
You Already Know ft. Nicki Minaj (2017)
Diskografia > Promosinglet

Here I Come (2008)
Finally (2008)
Diskografia > Albumit Black Eyed Peasin kanssa

Elephunk (2003)
Monkey Business (2005)
The E.N.D. (2009)
The Beginning (2010)
Diskografia > Singlet Black Eyed Peasin kanssa

Where Is the Love? (2003)
Shut Up (2003)
Hey Mama (2004)
Let's Get It Started (2004)
Don't Phunk with My Heart (2005)
Pump It (2005)
Don't Lie (2005)
My Humps (2005)
Pump It (2006)
Boom Boom Pow (2009)
I Gotta Feeling (2009)
Meet Me Halfway (2009)
Imma Be (2009)
Rock That Body (2010)
Rock That Body (2010)
The Time (Dirty Bit) (2011)
Just Can't Get Enough(2011)
Aiheesta muualla

Wikimedia Commonsissa on kuvia tai muita tiedostoja aiheesta .
Fergie - virallinen kotisivu
Fergie Internet Movie Databasessa. (englanniksi)
The Black Eyed Peas
| Will> i.am • Apl.de.ap • Taboo • Fergie Entiset jäsenet: Kim Hill • Dante Santiago |
| --- | --- |
Studioalbumit: Behind the Front • Bridging the Gap • Elephunk • Monkey Business • The E.N.D. • The Beginning
EP:t: Renegotiations: The Remixes
DVD:t: Behind the Bridge to Elephunk
Singlet: ”Joints & Jam” • ”Karma” • ”BEP Empire” • ”Weekends” • ”Request Line” • ”Where Is the Love?” • ”Shut Up” • ”Hey Mama” • ”Let’s Get It Started” • ”Don’t Phunk with My Heart” • ”Don’t Lie” • ”My Humps” • ”Pump It” • ”Boom Boom Pow” • ”I Gotta Feeling” • ”Meet Me Halfway” • ”Imma Be” • ”Rock That Body” • ”The Time (Dirty Bit)” • ”Just Can’t Get Enough” • ”Don’t Stop the Party” • ”Yesterday” • ”Be Nice” (feat. Snoop Dogg)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Tšekki 
Taiteenala:  Grammy Awards  MusicBrainz 
Henkilöt:  Elonet 
Muut:  IdRef 
Fergie MMVA:ssa vuonna 2007.
Tuottojohtaminen

Tuottojohtamisen perusviitekehys
Tuottojohtaminen (eng. revenue management) on tapa ohjata palvelun (tai tuotteen) kysyntää säätämällä sen hinnoittelua tai tarjolla olevaa kapasitettia (tai määrä tuotteen kohdalla) tavoitellen mahdollisimman suurta liikevaihtoa tai tulosta. Ohjaus tapahtuu IT-järjestelmien tukemana ja hinnoittelua ja kapasiteettia säädetään kysyntämallien perusteella.
Historia

Tuottojohtamisen juuret ovat pitkällä palveluelinkeinon historiassa, mutta vasta 1970-luvulla USA:n lentoliikenteen kovan sisäisen kilpailun tuloksena se on saanut nykyiset muotonsa. Tuottojohtamisen ensimmäisinä ilmentyminä pidetään BOAC-lentoyhtiön (nyk. British Airways) "Earlybird" kampanjaa, jonka tarkoituksena oli kiihdyttää kysyntää (demand). American Airlines, Robert Crandalin johdolla kehitti fyysiseen inventaarioon perustuvan hinnoittelu- ja jakelujärjestelmän, Yield Management. Tuottojohtaminen levisi lentoyhtiöiden ulkopuolelle ja maailmanlaajuiseen liiketalouskirjallisuuteen Marriott International hotelliyrityksen johtajan, Bill Marriottin välityksellä.
Tuottojohtaminen

Tuottojohtamisen pääelementit ovat kiinteän kapasiteetin oikeanlainen ja oikea-aikainen hallinnointi, varauskanavien (on-line ja off-line) oikea ohjaus sekä markkinalähtöisen hinnoittelun hyödyntäminen yrityksen tarpeita vastaavasti.
Tuottojohtaminen > Arvoperusteinen hinnoittelu

Muiden muassa Cornellin yliopiston tutkijat (Kimes, Carrol) ovat esittäneet, että tulevaisuudessamilloin? siirrytään entistä enemmän asiakkaan arvoperusteiseen hinnoitteluun (engl. Value Based Pricing, lyhennettynä VBP). Tästä esimerkkeinä Dell, Ikea ja Apple.
Tuottojohtaminen > Kapasiteetin optimointi

Joistain tuotteista on enemmän tarjontaa kuin kysyntää. Sellaisia tuotteita ovat esimerkiksi hotellihuoneet, risteilyhytit ja lentokoneen istumapaikat. Näiden tuotteiden kohdalla kiinteän omaisuuden tuottavuuden optimoinnin merkitys korostuu kalliiden investointien tulouttamiseksi ajallaan omistajilleenselvennä.
Tuottojohtaminen > Jakelukanavien hallinta

Eri jakelukanavien hyödyntäminen optimaalisesti ja niihin olennaisesti liittyvän sähköisen kaupankäynnin ennakoiva ohjaus ovat tuottojohtamisen kantavia voimia.
Tuottojohtamisen ammattilaisten osaaminen

1970-1990-luvuilla numerokeskeisyys ja analyyttisyys olivat eniten tavoitellut kompetenssit tuottojohtamisen parissa toimiville asiantuntijoille ja johdolle. Vuonna 2010 tehdyn tutkimuksen (The Future of Hotel Revenue Management, Kimes, Cornell Hospitality Report vol. 10, 11/2010) mukaan tuottojohtamisen ammattilaisten keskuudessa korostuivat ja tulisi jatkossakin yhä enemmän korostumaan vuorovaikutustaitojen, strategisen kyvykkyyden ja kustannusosaamisen tiedot ja taidot.
Tuottojohtamisen mallit

Yhdysvalloissa on todettu, että jatkossapäivitettävämilloin? tuottojohtamisessa olennaisempia tulevat olemaan entistä läheisemmät asiakassuhteet. Palveluntarjoajien avuksi onkin ollut tarpeen kehittää uusia asiakkaan lähestymistapoja, joiden tavoitteina ovat asiakasdialogien parantaminen ja asiakastiedon parempi, tuloksellinen hyödyntäminen. Eräs tällainen todennettu menetelmä on Olaf Hermans/NHTV Bredan Yliopistossa kehittämä CRM 7-18-malli, jossa tuottavuuden kasvu perustuu lokaaleihin kanta-asiakassuhteisiin ja asiakassuhteiden systemaattiseen hoitoon.